เห็นในคำเตือนเขียนเกี่ยวกับควรระวังในคนที่มีความเสี่ยงจะเป็นมะเร็งเต้านมด้วย คือแม่เสียด้วยโรคมะเร็งเต้านม ป้าแท้ๆก็เสียจากมะเร็ง หนูอยู่ในกลุ่มเสี่ยงจะเป็นมะเร็งด้วยใช่มั้ยคะ ตอนนี้หนูอายุ19ยังไม่เคยไปตรวจร่างกาย และกำลังจะกินยาคุมครั้งแรก ถ้าหนูจะกินยาคุมจะเป็นไรมั้ยคะ
สวัสดีค่ะ การกินยาคุมกำเนิดแบบที่เป็นแผงรายเดือนนั้น หากกินติดต่อกันเป็นระยะเวลานานเช่น 5-10 ปีขึ้นไป อาจเพิ่มความเสี่ยงการเป็นมะเร็งบางชนิด เช่นมะเร็งเต้านม โดยความเสี่ยงคนคนนั้นก็ยังขึ้นอยู่กับอีกหลายปัจจัย เช่นมีประวัติญาติพี่น้องสายตรงเป็นมะเร็งเต้านม รวมไปถึงผู้ที่เริ่มใช้ยาคุมกำเนิดตั้งแต่วัยรุ่น เป็นต้น หรือทำให้เลือดข้น และจับตัวเป็นก้อนทำให้เสี่ยงต่อการเกิดเส้นเลือดอุดตันในปอด เกิดเส้นโลหิตอุดตันและโรคหัวใจ แต่มีโอกาสมากน้อยขึ้นกับแต่ละบุคคลด้วย หากไม่ต้องการผลข้างเคียงระยะยาวจากยาคุมกำเนิด อาจลองเปลี่ยนเป็นวิธีอื่นเช่นใช้ถุงยางอนามัยสลับกันไปบ้าง เป็นต้น แนะนำปรึกษาแพทย์เพื่อเลือกวิธีการคุมกำเนิดที่เหมาะสมอีกครั้ง